Kappseilingsreglene

Kappseilingsreglene er regelverket alle regattaer med fartøy drevet av vind er underlagt. De utgis av det internasjonale seilforbundet World Sailing, og revideres etter hvert sommer-OL. I Norge er alle regattaer med rangering pålagt av Norges Seilforbund å følge kappseilingsreglene. 

Reglene omfatter rett til veien når to båter møtes, starter, straffer ved regelbrudd, arrangering av regatta, protester med mer.

Reglene (utvalg) 
Kappseilingsreglene er et svært omfattende regelverk, med regler, begrensninger, anbefalinger og lignende til alt. Noen av reglene er helt grunnleggende og viktige. Blant disse er reglene i del 1. De nevner at man skal hjelpe en som er i fare (regel 1, Sikkerhet), ikke bryte reglene ved hensikt (regel 2, Ærlig seilas), godta reglene (regel 3, Å godta reglene), selv avgjøre om man er i form til å kappseile (regel 4, Avgjørelse om å kappseile) og ikke bruke doping (regel 5, Anti-doping).

De viktigste reglene for selve seilingen er reglene i del 2. Disse reglene gjelder mellom to båter når de møtes, og bestemmer hvem som har rett til veien, og hvem som må vike. Enkelte av disse reglene kan man kjenne igjen fra trafikken og sjøveisreglene. 
Når to båter som seiler for forskjellige halser (vinden inn fra forskjellig side) møtes, har styrbord båt rett til veien. (Regel 10)
Når to båter som seiler for samme halser (vinden inn fra samme side), har levart båt rett til veien. (Regel 11)
Når to båter som seiler for samme halser, men ikke ligger ved siden av hverandre (overlapp), møtes, har båten som ligger foran rett til veien. (Regel 12)
Etter at en båt har passert vindøyet, og ikke er nede på bidevinds kurs (kryss), stagvender båten, og den må holde av veien for andre båter. (Regel 13)

Når en båt har rett til veien, følger det også med seg en del begrensninger for hva denne båten kan gjøre. For eksempel skal en båt alltid forsøke å unngå kollisjon med en annen båt hvis rimelig mulig, men om båten hadde rett til veien, skal den ikke diskvalifiseres i en protesthøring om den bryter dette og det ikke er skader på matriell eller personer.

Straff ved regelbrudd 
Regel 44 er den regelen som hovedsakelig forklarer straffer. Den sier at ved brudd på reglene i del 2 (båt mot båt-situasjoner), kan en båt fri seg ved å ta en to-tørnstraff (to jibber og to slag sammenhengende. Dersom en båt har berørt et rundingsmerke, kan den fri seg ved å ta en en-turnstraff (regel 31 og 44.1). Hvis en båt har forårsaket store materielle skader eller personskader, eller har fått en vesentlig fordel som følge av regelbruddet, skal straffen være at båten må trekke seg fra seilasen. En regattas seilingsbestemmelser kan endre disse straffene.

Dersom en båt som skal holde av veien ikke gjør det, og det blir en kollisjon eller båten med rett til veien må vike av for å unngå en kollisjon, kan båten med rett til veien levere en protest på den andre båten. Normalt blir det da en protesthøring med representanter fra de involverte partene og representanter fra protestkomitéen. Om protestkomitéen i høringen konkluderer med at en båt har brutt en regel, blir denne båten diskvalifisert fra den seilasen.

Signaler for seilas 
For å formidle meldinger til deltakerne på vannet i forbindelse med en start, annullering, nytt baneområde eller lignende, brukes det en del kombinasjoner av flagg fra internasjonale maritime signalflaggene. De vanligste flaggene er listet under. Det er ikke alle signalflaggene som har en spesiell betydning i kappseiling, men mange av de brukes som klasseflagg, det vil si et flagg som representerer en klasse eller båttype.

Signaler for utsettelse 
Ved utsettelse av en seilas heises signalflagg AP. Varselsignalet kan da gå ett minutt etter, med mindre seilingsbestemmelsene har endret det. AP på land og AP til sjøs signaliserer ofte forskjellig tid for utsettelse. I denne oversikten brukes flagget  (Echo) som et eksempel på klasseflagg.

Signaler for annullering

Klarsignaler 

Disse flaggene blir brukt for å starte en seilas etter regel 26. Klarsignalet er fem minutter før startsignalet, med mindre et appendix eller seilingsbestemmelsene har endret det.

Startsignaler

Signaler for tilbakekalling

Endre neste legg av løpet

Andre signaler

Kilder

Se også 
Det internasjonale seilforbundet
Sjøveisreglene

Eksterne lenker 
 Kappseilingsreglene 2013-2017 hos seiling.no (Norges seilforbund)
 Kappseilingsreglene 2013-2017 hos ISAF (engelsk)

Seiling
Sjørett